[{"text_idx": "#000000", "text": "Cwest: Pryderon 'camdriniaeth' cyn marwoaleth milwr"}, {"text_idx": "#000002", "text": "Cafodd pryderon eu codi am \"gamdriniaeth\" cyn marwolaeth milwr gafodd ei orfodi i wneud ymarfer corff fel cosb, mae cwest wedi clywed."}, {"text_idx": "#000004", "text": "Clywodd y cwest bod capten ar y pryd wedi codi pryderon am gosb corfforol arall tua mis ynghynt."}, {"text_idx": "#000005", "text": "Dywedodd Owain Luke, sydd bellach yn is-gyrnol, bod Sarjant Russell Price yn rhan o'r ddau achos, ond bod ei ymddygiad yn \"nes at fwlio\" na adlewyrchiad o'r sefyllfa ehangach."}, {"text_idx": "#000006", "text": "Dywedodd Is-gyrnol Luke ei fod wedi siarad am ei bryderon gyda'r Is-gapten Mark Davis, y swyddog oedd yn gyfrifol am gosbi."}, {"text_idx": "#000007", "text": "Roedd wedi dweud wrth yr is-gapten \"bod dau o fy staff wedi eu camdrin gan staff PTI [physical trainig instructor] a bod hynny yn anghywir a bod angen iddo edrych i mewn i'r peth\"."}, {"text_idx": "#000008", "text": "Ychwanegodd Is-gyrnol Luke mai dyma oedd yr unig achos yr oedd wedi sylwi arno o'r blaen."}, {"text_idx": "#000009", "text": "Mae'r cwest eisoes wedi clywed bod Sarjant price wedi gorfodi Preifat Williams i wneud ymarfer corff dwys ar un o ddiwrnodau poethaf y flwyddyn."}, {"text_idx": "#000011", "text": "Dywedodd Is-gyrnol Luke ei fod yn cael argraff bod Capten Davis yn teimlo bod cosbau corfforol yn addas \"dan rai amgylchiadau\"."}, {"text_idx": "#000021", "text": "Carchar yn 'agoriad llygad i anghyfiawnder'"}, {"text_idx": "#000024", "text": "Cwis: Cysylltiadau Cymru a Ffrainc"}]